Carey 'beweeg aan', verkoop verloofring | Netwerk24
Carey 'beweeg aan', verkoop verloofring
30 Mei 2018 05:48
Mariah Carey het haar verloofring van $13,2 miljoen (sowat R164 miljoen) vir net $2,78 miljoen (sowat R34 miljoen) aan 'n juwelier in Los Angeles verkoop sowat twee jaar nadat haar verhouding skipbreuk gely het.
Carey was verloof aan die Au­straliese miljardêr James Parker, maar teen Oktober 2016, net 'n paar maande later, was dit verby.
"Mariah het die laaste tyd baie gepraat oor hoe sy vorentoe wil beweeg en deur positiwiteit omring wil word.
"Dit vereis dat sy alle emosionele en fisieke bagasie moet agterlaat, waaronder die verloofring," het haar woordvoerder aan Page Six gesê.
Parker en Carey het in 2015 'n verhouding begin nadat hulle deur 'n gemeenskaplike vriend aan mekaar voorgestel is.
Nadat die verhouding beëindig is, het Carey $50 miljoen (sowat R622 miljoen) van Parker as vergoeding gekry.
Parker het verlede jaar gesê sy verhouding met Carey was 'n fout en dit het begin ten tyde van 'n "laagtepunt" in sy persoonlike lewe.